BODOLAND रादाब बाक्सा 12 अक्टबर 2021: बाक्सा जिल्लानि एस पि आरो तामुलपुर महकुमा पुलिस बिफानारिनि बिथोन बादियै कुमारिकाटा पुलिस बादानि पुलिस बिफानारि निलभज्यति नाथआ दारांगा मेला पुलिसनि मददजों बोखाङो बस्तायै बस्ता गुलि बारुदनि बायहायखान्दा गुलि। पुलिसा बोखांनो हानायफोरनि गेजेराव दं 151 टा टि पि टि, 84 एम एम सेल मोन बा 5, बिग सेलनि मोन 3 आरो बाङायैबो 200 केजि गुलि बारुदनि बाहायखान्दा गुलि। दारांगा मेलानि एइस इसक्रेप दिलार मुंनि फसंथाननिफ्राय बोखांनो हानाय जायो बेफोर मुवाफोरखौ। एरैहाय बे जाथायजों लोब्बा गोनां सानै सुबुंखौ पुलिसा हमनानै लाङो । सं दाननायनि सुबिदानि जुनै बे सानै सुबुंनि मुं मखनायनिफ्राय पुलिसा जानगारनानै दं । गोबाव समनिफ्राय भारत भुटान सिमना सेरनि सुकानजुलि फायरिं रेन्जनिफ्राय खायसे सुबुंफोरा गुलि बारुदनि बेरखोन्दाफोरखौ बुथुमनानै फानबोबाय दंमोन ।